Norman Jewison

**Norman Frederick Jewison** (21. heinäkuuta 1926 Toronto – 20. tammikuuta 2024) oli kanadalainen elokuvaohjaaja, -tuottaja ja -näyttelijä. Hän oli moninkertainen Oscar-ehdokas. 

## Nuoruus ja opiskelu
Norman Jewison syntyi sekä kasvoi Torontossa. Hän oli toinen lyhyttavarakaupan omistaneiden vanhempiensa lapsista. Jewison kävi kuninkaallista musiikkikonservatoriota, missä opiskeli pianonsoittoa ja musiikinteoria. Malvern Collegiate Institutessa hän oli mukana useissa teatterituotannoissa.

Jewison palveli 1944–1945 Kanadan kuninkaallisessa laivastossa, ja toisen maailmansodan jälkeen hän opiskeli Toronton yliopistossa. Siellä hän suoritti 1949 alemman korkeakoulututkinnon humanistisista tieteistä.

## Ura
### Radiosta televisioon
Valmistuttuaan Jewison työskenteli taksikuskina ja teki joitakin töitä radionäyttelijänä CBC:ssä. Hän muutti 1950 Englantiin CBC:n televisio-osaston johtajan suosituksesta ja sai töitä BBC:llä käsikirjoittajana ja näyttelijänä. Kanadaan hän palasi 1952, kun juuri perustettu CBC Television palkkasi hänet apulaisohjaajaharjoittelijaksi. Hän käsikirjoitti, ohjasi ja tuotti seitsemän vuoden aikana useita kanadalaisia musikaaleja, komedia- sekä varieteeohjelmia ja erikoislähetyksiä.

Jewison muutti 1958 New Yorkiin, kun CBS pyysi häntä päivittämään viikottaista musiikkiohjelmaa *[[Your Hit Parade]]*. Hän pääsi sen jälkeen tekemään muun muassa *[[The Andy Williams Show|The Andy Williams Show’ta]]. Jewison ohjasi erikoisohjelmia, joiden pääosissa oli aikansa huippuja, kuten [[Judy Garland]], [[Harry Belafonte]] ja [[Danny Kaye]].

=== Elokuvaläpimurto ===
Jewisonin ensimmäinen elokuva oli komedia *Hurmuri pinteessä* (1962). [[Universal Studios]] teki tämän jälkeen hänen kanssaan kolmen elokuvan sopimuksen. Hänelle annettiin ohjattavaksi kaksi kevyttä komediaa *Kaikki alkoi saippuasta* (1963) ja *Älä lähetä kukkia* (1964) sekä *Älkää tappako taiteilijaa* (1965). Jewisonin läpimurtoelokuva oli [[Metro-Goldwyn-Mayer|MGM:n]] *Täyskäsi-Kid* (1965). [[Sam Peckinpah]] oli saanut potkut sen kuvauksista, ja MGM tarjosi paikkaa Jewisonille, joka oli mukana myös käsikirjoituksen uudelleenkirjoittamisessa. Pienen budjetin pokeridraama sai erittäin hyviä arvioita sekä menestyi taloudellisesti.

Komedia *Venäläiset tulevat, venäläiset tulevat* (1966) oli ensimmäinen, jonka Jewison tuotti ohjauksen lisäksi. Se sai neljä [[Oscar-palkinto|Oscar-ehdokkuutta]], muun muassa [[Parhaan elokuvan Oscar-palkinto|parhaan elokuvan ehdokkuuden]]. Jewison sai ensimmäisen [[Parhaan ohjauksen Oscar-palkinto|parhaan ohjauksen Oscar-ehdokkuuten]] elokuvasta *Yön kuumuudessa* (1967), jonka pääosissa olivat [[Sidney Poitier]] ja [[Rod Steiger]]. Se oli yksi 1960-luvun voimakkaimpia poliittisia elokuvia ja aiheutti huomiota muun muassa kohtauksella, jossa Poitier’n näyttelemä musta poliisi lyö rikasta valkoista maanomistajaa. Itse elokuva palkittiin muun muassa parhaan elokuvan Oscarilla.

Jewison ohjasi 1960-luvun lopussa ja 1970-luvun alussa joitakin aikansa taloudellisesti menestyneimpiä elokuvia. *Thomas Crownin tapaus* oli ensi-illassa vuonna 1968, *Viulunsoittaja katolla* vuonna 1971 ja *Jesus Christ Superstar* vuonna 1973. *Viulunsoittajasta katolla* Jewison sai uransa toisen ohjauksen Oscar-ehdokkuuden.

Jewison muutti 1960-luvun lopulla Lontooseen, sillä hän oli pettynyt Yhdysvaltain väkivaltaiseen tilanteeseen. Maa ajautui [[Vietnamin sota]]an, ja [[Martin Luther King, Jr.|Martin Luther King]] sekä [[Robert F. Kennedy]] salamurhattiin. Hän kuvasi *Viulunsoittajan katolla* Jugoslaviassa, *Jesus Christ Superstarin* Israelissa ja *Rollerballin* (1975) Lontoossa. Jewison houkuteltiin takaisin Yhdysvaltoihin ohjaamaan [[Sylvester Stallone]]n [[ammattiyhdistys]]draaman *K.O.V.A.* (1978). Sen jälkeen hän ohjasi [[Al Pacino]]n oikeussalidraaman *Ja oikeutta kaikille* (1979), mutta tuon elokuvan jälkeen hän muutti lopullisesti pois Yhdysvalloista. Hän oli ostanut vuonna 1978 tontin Torontosta.

Jewison ohjasi Yhdysvalloissa elokuvan *Sotilaan tarina* (1984), josta hän sai tuottajana parhaan elokuvan Oscar-ehdokkuuden. *Sotilaan tarina* käsitteli jälleen [[rasismi]]a. Elokuvat *Jumalan Agnes* (1985) ja *Kuuhullut* hän kuvasi Kanadassa. Jälkimmäisessä oli pääosissa [[Cher]] ja [[Nicolas Cage]], ja se menestyi taloudellisesti valtavan hyvin. Cher voitti [[Parhaan naispääosan Oscar-palkinto|Oscarin parhaasta naispääosasta]], ja Jewison oli ehdolla sekä tuottajana että ohjaajana.

=== Kanadan elokuvakeskus ja viimeiset elokuvat ===
Jewison oli vuonna 1988 perustamassa Torontoon [[Kanadan elokuvakeskus|Kanadan elokuvakeskusta]]. [[Kanadan elokuva- ja televisioakatemia]] antoi Jewisonille vielä samana vuonna tunnustuspalkinnon keskuksen perustamisesta. Keskus tarjoaa uusille elokuvantekijöille opetusta ohjauksesta, tuottamisesta ja käsikirjoittamisesta.

Jewisonin jatkoi uraansa aina 2000-luvun alkuun asti. *Kuuhullujen* jälkee hän teki muun muassa elokuvat *In Country* (1989), *Toisten rahat* (1991), *Tähtiin kirjoitettu* (1994) ja *Bogus* (1996). *Hurricane* (1999) kertoo syyttömänä tuomitusta nyrkkeilijästä [[Rubin Carter]]ista, jota elokuvassa näytteli [[Denzel Washington]].

Jewisonin viimeinen elokuva oli vuonna 2003 ensi-iltansa saanut *Viimeinen tuomio* (2003). Se kertoo pakomatkalla olleesta natsisotarikollisesta, jotta esittää [[Michael Caine]].

== Yksityiselämä ==
Jewison oli vuodesta 1953 vuoteen 2004 naimisissa malli Margaret Ann Dixonin kanssa. Heidän liittonsa päättyi Dixonin kuolemaan, ja he saivat yhteensä kolme lasta. He perustivat yhdessä Norman and Margaret Jewisonin hyväntekeväisyyssäätiön, joka ohjaa varoja [[AIDS]]-tutkimukseen ja [[Ensimmäiset kansat|First Nations]] -kansojen kulttuuriin. Jewisonin toinen vaimo oli Lynne St. David, jonka kanssa hän meni naimisiin 2010.

== Tunnustukset ==
Jewison sai uransa aikana lukuisia tunnustuksia ja palkintoja. Hän oli seitsemän kertaa ehdolla Oscar-palkintoon, neljä kertaa tuottajana ja kolmesti ohjaajana. [[Yhdysvaltain elokuva-akatemia]] palkitsi hänet vuonna 1998 [[Irving G. Thalbergin muistopalkinto|Irving G. Thalbergin muistopalkinnolla]]. Lisäksi hän oli ehdolla kolmesti [[Parhaan ohjauksen Golden Globe -palkinto|parhaan ohjauksen Golden Globeen]] ja voitti Kultaisen palkinnon [[Moskovan elokuvajuhlat]] elokuvasta Sotilaan tarina.

Jewisonista tuli 1981 [[Order of Canada]]n *officer* ja vuonna 1991 *companion*. [[Hollywood Walk of Fame]]lle hänet valittiin 1988 ja [[Canada’s Walk of Fame]]lle 1992. Samana vuonna Jewisonille myönnettiin elämäntyöstä kenraalikuveröörin esittävien taiteiden palkinto. [[Directors Guild of Canada|Kanadan ohjaajien ammattiliiton]] elämäntyöpalkinnon hän sai 2002 ja 2010 ensimmäisenä kanadalaisena [[Directors Guild of America|Yhdysvaltain ammattiliiton]] vastaavan palkinnon.

== Ohjauksia ==

* *Hurmuri pinteessä* (1962)
* *Kaikki alkoi saippuasta* (1963)
* *Älä lähetä kukkia* (1964)

* *Täyskäsi-Kid* (1965)
* *Älkää tappako taiteilijaa* (1965)
* *Venäläiset tulevat, venäläiset tulevat* (1966)
* *Yön kuumuudessa* (1967)
* *Thomas Crownin tapaus* (1968)
* *Riehakas ja syntinen Chicago* (1969)
* *Viulunsoittaja katolla* (1971)
* *Jesus Christ Superstar* (1973)
* *Rollerball* (1975)
* *K.O.V.A.* (1978)
* *Ja oikeutta kaikille* (1979)
* *Parhaat kaverukset - eli tyttö joka ei halunnut naimisiin* (1982)
* *Sotilaan tarina* (1984)
* *Jumalan Agnes* (1985)
* *Kuuhullut* (1987)
* *Murha neitsyen merkeissä* (1989)
* *Maan sydämessä* (1989)
* *Toisten rahat* (1991)
* *Tähtiin kirjoitettu* (1994)
* *Bogus* (1996)
* *Hurricane* (1999)
* *Viimeinen illallinen* (2001)
* *Viimeinen tuomio'' (2003)

## Lähteet

## Aiheesta muualla

*